עבודת גמר קורס פיתוח מערכות אינטרנטיות - צד שרת

עבודת הגמר של הקורס הינה הרחבה של תרגילי הבית בנושא של אתר הטיסות.

להלן הרעיון שעומד מאחורי פרויקט הגמר:

יש טיסות שיש להם קונקשיין ארוך בו הנוסעים תקועים שעות ארוכות בטרמינל. לא פעם בזבוז של שעות וכסף על מסעדות ומזון יקר בטרמינל. לא פעם הקונקשיין הינו בעיר של מדינת עולם שלישי שמעניין לבקר בה מספר שעות והעלות של המזון וההסעה בה היא נמוכה.

השירות (שאתם מוזמנים להציע לו שם) מאפשר להציע חבילה משולבת של טיסה + סיור/ארוחה בעיר במקום להמתין בטרמינל.

חברות שמציעות סיורים קצרים יוכלו להציע את שירותם דרך ממשק שתאפשרו להם בו הם יוכלו לתאר את החבילה המוצעת.

לדוגמא: נניח שיש טיסה מישראל לטוקיו עם קונקשיין של 10 שעות בטביליסי. חברה מקומית בטביליסי מציעה חבילה בת 5 שעות שכוללת הסעה והחזרה מהשדה תעופה + סיור בעיר + אוכל במסעדה מקומית בעלות של 100$.

**מבחינת מימוש:**

מהזוית של הצרכן, בהצעה של הטיסות יש לסמן את הטיסות שמכילות חבילות ולספק מידע על החבילות.

מהזוית של חברת הסיורים, צריך להיות ממשק להרשם לשירות וממשק ולהציע את החבילות שלהן (תכולה, אורך, מחיר...)

מהזוית של האתר שמציע את החבילות המשולבות, צריך להיות מסוגל לשלב בין חבילות לבין הטיסות. למשל, אין טעם להציע חבילת סיור מסוימות שמתאימות ליום בלילה (אבל אולי יש חבילות שכן מתאימות ללילה) או חבילות שהזמן שלהן ארוך מדי עבור הקונקשיין. יש לקחת בחשבון שיש גם זמן כניסה ויציאה מהטרמינל, הגעה לטיסה מספיק מוקדם וכיו"ב.

ניתן ורצוי להתממשק לAPI שמספק מידע על מסלולים, אתרים ומקומות. אפשר לעבוד עם מגוון השירותים של גוגל API או אחרים דוגמת: <https://www.triposo.com/api/documentation/20200405/examples>

מודל הציון: פרויקט טוב מקבל 80. בשביל לקבל יותר צריך לעשות יותר. יותר פונקציונליות, יותר ממשקים מיוחדים, יותר אלגוריתמיקה, יותר טכנולוגיות...

מודל ההגנה:

1. הקוד מנוהל בגיטהב ונמסר לסגל הקורס
2. מפגש ההגנה:
   1. הצוות מציג את הפרויקט שלו יחד (כ10 דקות).
   2. לאחר מכן, כל סטודנט נשאל בנפרד על הקוד במערכת. (כ10 דקות כל אחד)

בהצלחה,

ענת ובני